Trelis/gawiki huggingface dataset:
Patrick Costello. Is polaiteoir Éireannach agus Teachta Dála sa dáilcheantar Baile Átha Cliath Theas-Lár é Patrick Costello (rugadh c.1980). Is ball é den Chomhaontas Glas agus toghadh é do Dáil Éireann (An 33ú Dáil) san Olltoghchán 2020 le 9.4% na vótaí chéad rogha. Toghadh é ar an séú comhair le 8,582 vótaí.
Cathal Berry. Is polaiteoir Éireannach Neamhspleách agus iar-oifigeach de chuid Arm na hÉireann é Cathal Berry atá ina Theachta Dála ar son Chill Dara Theas ó olltoghchán 2020. 
Tháinig aird ar Berry sa bhliain 2019 nuair a chuaigh sé ar scor tar éis 23 bliana in Arm na hÉireann. Labhair sé leis na meáin chumarsáide maidir le drochphá agus coinníollacha oibre an airm agus míshástacht phearsanra an airm leis an gcaidreamh mífheidhmiúil a bhraitear idir na húdaráis mhíleata agus an Roinn Cosanta. 
D'iarr Berry go n-éireodh Paul Kehoe, an tAire Stáit sa Roinn Cosanta as a phost. Rinne sé cur síos air mar "chulaith fholamh" a bhí "i gceannas ar mheath an airm" ó thosaigh sé sa ról in 2011. 
Toghadh Berry go Dáil Éireann mar iarrthóir Neamhspleách i ndáilcheantar Chill Dara Theas in olltoghchán 2020. Ba iad "an tsláinte, tithíocht, an comhshaol, oideachas agus teaghlaigh an airm" na tosaíochtaí a bhí aige.
Gwened. Is cathair i ndeisceart na Briotáine í Gwened ("Vannes" as Fraincis). Tá tuairim is 56,000 duine ina gcónaí inti.
Suíomh.
Tá an chathair suite ar mhurascaill Mor-Bihan. Tá sí 100km siar ó thuaidh ó Naoned agus 450km siar ó dheas ó Pháras.
Malcolm Noonan. Is polaiteoir Éireannach é Malcolm Noonan atá ag déanamh ionadaíochta ar Thoghcheantar Cheatharlach-Cill Chainnigh agus ceapadh é ina Aire Stáit don Oidhreacht agus don Athchóiriú Toghchán i mí Iúil 2020.
Tá sé ina bhall den Comhaontas Glas ón mbliain 2004.
Bhí sé ina mhéara ar Chill Chainnigh i 2009 go dtí 2010.
Ceapadh é ina chomhalta de Chomhairle Buirge Chill Chainnigh agus Comhairle Contae Chill Chainnigh in 2004, tá 16 bhliain caite aige ag obair in earnáil an rialtais áitiúil agus ceapadh é mar Mhéara Chill Chainnigh in 2009; ba é an chéad Mhéara ón bPáirtí Glas a ceapadh i stair fhada na Cathrach. Chaith sé tréimhse ghairid ag feidhmiú mar Thoscaire na hÉireann ar Choiste Eorpach na Réigiún agus mar Chomhchathaoirleach ar Fhóram Uile-Oileáin na nÚdarás Áitiúil Neamhnúicléach.
Sular chinn Malcolm díriú ar an bpolaitíocht is ar an ngníomhaíochas comhshaoil agus pobail a bhí sé ag díriú, ina ról mar stiúrthóir agus comhordaitheoir náisiúnta Chairde Cruinne na hÉireann agus bhí baint aige le gníomhaíochas pobalbhunaithe chomh maith; bithéagsúlacht, gníomhú ar son na haeráide, soghluaisteacht, abhcóideacht ar son lucht míchumais, lánpháirtiú, forbairt an lucht siúil agus meabhairshláinte.
I rith a shaoil oibre tá tréimhsí caite aige ag díriú ar gharraíodóireacht tírdhreacha, féinmharú a chosc agus dearadh grafach. Tá cáilíochtaí aige sa dearadh tionsclaíoch agus BA (Onór) san Fhorbairt Tuaithe. Tá Malcolm i mbun staidéir i láthair na huaire agus tá súil aige MA san Fhorbairt Idirnáisiúnta a chríochnú in Ollscoil na hÉireann, Má Nuad.
Paul Donnelly. Is polaiteoir Éireannach agus Teachta Dála do cheantar Bhaile Átha Cliath Thiar é Paul Donnelly. Rugadh Donnelly sa bhliain 1968. Tá sé ina bhall de Shinn Féin ón mbliain 2014. Toghadh é mar Theachta Dála sa bhliain 2020 tar éis na blianta a chaitheamh ag obair mar chomhairleoir áitiúil.
Tomás Ó Dubhghaill. Ba pholaiteoir Éireannach é Tomás Ó Dubhghaill (c.1917-12 Márta 1962). Ba uachtarán Shinn Féin é idir 1953 agus 1954, agus tar éis sin ghlac sé páirt san Olltoghchán 1957 sa dáilcheantar Baile Átha Cliath Theas-Lár ach níor bhuaigh sé suíochán. Fuair sé bás ar 12ú Márta 1962 agus tá sé curtha i Reilig Ghlas Naíon.
Brian Leddin.  Is polaiteoir Éireannach é Brian Leddin as Contae Luimnigh. Toghadh é mar Theachta Dála agus é ag seasamh mar iarrthóir an Chomhaontais Ghlais in olltoghchán na bliana 2020. Oibríonn sé mar innealtóir i Luimneach.Tá suim aige gníomh maidir leis an athrú aeráide a dhéanamh.
Richard O'Donoghue. Is polaiteoir de chuid Independent Ireland agus Teachta Dála do Chontae Luimnigh é Richard O’Donoghue. Sheas sé sa toghchán áitiúil sa bhliain 2009 agus bhí sé mírathúil mar iarrthóir d'Fhianna Fáil. D’fhág sé Fianna Fáil i 2015 agus shuigh sé mar neamhspleách san olltoghchán 2020 agus bhuaigh sé suíochán sa Dáil.
Cúirt Ioma. Is teach mór nuachlasaiceach é Cúirt Ioma () i gContae Laoise. Dearadh an t-ailtire James Gandon an teach i 1790 do John Dawson, an chéad Iarla Cúil an tSúdaire. Bíonn an teach oscailte do chuairteoirí de ghnáth, ach dúnadh an teach sa bhliain 2020 mar gheall ar an bpaindéim COVID-19. D'oscail sé arís in 2021.
Stair.
Chuaigh an t-ailtire, James Gandon, a bhí díreach críochnaithe lena chuid oibre ar Theach an Chustaim agus ar na Ceithre Cúirteanna i mBaile Átha Cliath, i mbun oibre ar Chúirt Ioma in 1790. Ainneoin sin, níor críochnaíodh an foirgneamh atá ina sheasamh anois go ceann 70 bliain ina dhiaidh sin.
Bhí an t-eastát mar áit chónaithe ag iarlaí Chúl an tSúdaire nó gurbh éigean dóibh imeacht as Éirinn go buan de bharr Chogadh na Saoirse. Ghlac na hÍosánaigh seilbh ar an áit roinnt blianta ina dhiaidh sin, agus is ann a cuireadh oiliúint ar thart ar 500 nóibhíseach de chuid an oird nuair a bhí sí mar Nóibhíseacht ag Proibhinse na hÉireann.
Ghlac an Maor Cholmeley-Harrison seilbh ar Chúirt Ioma sna 1960idí agus rinne sé athchóiriú iomlán uirthi. D’oscail sé na gairdíní áille agus an fearann páirce don phobal agus i ndeireadh na dála bhronn sé an t-eastát go léir ar mhuintir na hÉireann in 1994.
An Ghráig, Contae Laoise. Is sráidbhaile in Éirinn é An Ghráig. Tá sé suite in iardheisceart na tíre i gContae Laoise. Tá sé ar theorainn Cheatharlach. Mar gheall ar seo tá go leor argóintí ann maidir le cibé ar chóir don Ghráig a bheith i Laois nó i gCeatharlach.
Alan Dillon. Is polaiteoir Éireannach agus Teachta Dála do cheantar Chaisleán an Bharraigh é Alan Dillon. Tá sé 37 bliain d’aois. Rugadh é ar an 28ú Meán Fómhair 1982. Is as Ballintubber i Maigh Eo é. Tá sé ina bhall de Fine Gael. Tá sé pósta le Ashling. D’imir sé peile le Maigh Éo, chomh maith le Baile An Tobair CLG. D’éirigh sé as an bpeil i 2017. D’imir sé ar feadh 18 mbliana. Fuair sé dhá ghradam All Star, i 2006 agus 2012. Tá céim san eolaíocht cógaisíochta agus céim sa mata agus bitheolaíocht aige.
Faiche Úrach. Is baile fearainn sa Sciobairín in iarthar Chorcaí é Faiche Úrach. Is é an 4525ú baile fearainn is mó i gCorcaigh.
Anna Hyland. Ba as Contae Laoise í an tSiúr Anna Hyland. Ba bhean rialta í. Múineadh sí i Scoil Mhuire gan Smál i gCeatharlach ar feadh níos mó ná 40 bliain. Ba phríomhoide ar Scoil Mhuire í freisin. Bhí spéís mhór aici sa cheol. Thosaigh sí banna máirseála í Scoile Mhuire i 1968. Tá an banna ceol fós ar siúl. Chuaigh siad thar lear cúpla uair, go Meiriceá agus go Sasana chun páirt a ghlacadh i bparáidí Lá Fhéile Pádraig.
Marc Ó Cathasaigh. Is polaiteoir Éireannach agus Teachta Dála do cheantar Phort Láirge é Marc Ó Cathasagh. Rugadh ar an 3 Eanáir 1977 i bPort Láirge é. Tá sé ina bhall de na Glasaigh ón toghchán 2020.
Bhí sé ina bhall do Chomhairle Contae Phort Láirge don toghcheantar rialtais áitiúil úd Trá Mhór agus Cathair Phort Láirge Thiar, sa bhliain 2019 - 2020.
Ba mhúinteoir bunscoile é i mBunscoil Ghlór na Mara i dTrá Mhór freisin.
An Chrannaigh. Is áit bheag í An Chrannaigh suite i gContae an Chláir. Níl mórán ann ar chor a bith seachas oifig an phoist. Is é CLG Cúil Mhín an fhoireann áitiúil agus bhuaigh siad craobhacha i 1958 agus 1964.
Emer Higgins. Is polaiteoir Éireannach í Emer Higgins. Tá sí ina ball d'Fhine Gael. Toghadh mar Theachta Dála í sa bhliain 2020.
Baile Mhaí. Is baile fearainn é Baile Mhaí (nó Baile Mhuighe Móire) i gContae Laoise. Tá sé suite idir an tsráidbhaile Buiríos Mór Osraí agus Maighean Rátha i lár an chontae.  Níl ach cúpla céad daoine ina gcónaí ann. 
Bhí oifig an phoist ann tráth ach anois níl ach séipéal agus bunscoil ann. Tá an baile fearainn seo suite ag bun na sléibhte Sliabh Bladhma. Tá radharcanna áille le feiceáil timpeall an bhaile fearainn seo. Anois, áfach tá ainm níos comhaimseartha agus níos giorra ar an mbaile fearainn seo darbh ainm 'An Paidhc'.
Cill Laobháin. Is paróiste é Cill Laobháin atá suite i gContae Mhuineacháin. (Béarla: "Killeevan")
Roderic O’Gorman. Is polaiteoir Éireannach agus teachta Dála do cheantar Bhaile Átha Cliath Thiar, é Roderic O’Gorman (a rugadh ar 12 Nollaig 1982). Tá sé ina bhall den Chomhaontas Glas ón mbliain 2011.
Loscadh Mór Meireki. Scriosadh cathair mheánaoiseach Edo (Tokyo inniu) nuair a réab Dóiteán Mór Meireki (明暦の大火, Meireki no taika) trí lár na cathrach, idir 2-5 Márta 1657.
Mhair an tubaiste trí lá agus maraíodh b’fhéidir 100,000. D’úsáid na daoine adhmad chun a lán de na foirgnimh a thógáil sa chathair. Bhí adhmad sna cosáin, fiú! 
Réab Loscadh Mór Londan tamaill níos déanaí, i 1666 ach bhí an líon taismeach i bhfad níos lú.
Michelle Paisley Reed. Is údar as Sacramento, California í Michelle Paisley Reed atá dhá úrscéal, ceithre leabhair neamhfhicsin agus dhá script scannáin bunaithe ar an tsícé agus spioradáltachta scríofa aici.
Tús a shaoil.
Rugadh Michelle Paisley Reed in Seattle, Washington an 11 Lúnasa 1968. D’fhreastail sí ar an ardscoil in Fairfield, California, thoir-thuaidh de San Francisco, agus bhain sí amach Baitiléir Ealaíon sa Bhéarla le "summa cum laude" ó Ollscoil Stáit California, Sacramento.
Gairm.
Tar éis dí céim a bhaint amach ón ollscoil i 1994, d’oibrigh sí mar thuairisceoir agus eagarthóir gné-altanna leis an Benicia Herald agus Contra Costa Times in Walnut Creek, CA. Ina dhiaidh sin bhí sí ina stiúthóir ar eagraíocht neamhbrabúis ar son páistí; stiúrthóir cláir le haghaidh Richmond YMCA; agus stiúrthóir do Renaissance ClubSport in Walnut Creek. 
Bhain Paisley amach teastas mar mhúinteoir ióga in 2002 agus d’oscail sí a stiúideo ióga féin darbh ainm Yoga Junction. Bhí an stiúideo lonnaithe i gCathair Suisun ar dtús agus in Green Valley ina dhiaidh sin. D’oibrigh sí ar a céad leabhar in 2005-2006 agus foilsíodh "Yoga for a Broken Heart: A Spiritual Guide to Healing from Break-up, Loss, Death or Divorce" in éineacht leis an gcomhlacht foilseacháin Findhorn Press in 2007.
Jennifer Carroll MacNeill. Is polaiteoir Éireannach agus Teachta Dála do cheantar Dún Laoghaire í Jennifer Carroll MacNeill. Is polaiteoir de chuid Fhine Gael í sa Dáil ón mbliain 2020.
Lisa Hannigan. Is amhránaí, cumadóir amhrán agus ceoltóir Éireannach í Lisa Margaret Hannigan (a rugadh ar 12 Feabhra 1981).
Buamáil Abercorn (1972). Ionsaí sceimhlitheoireachta i dTuaisceart Éireann ab ea Buamáil Abercorn sa bhliain 1972. Ionsaí fánach a bhí ann, san iarnóin ar an Satharn, agus daoine ag  siopadóireacht fuinneoige srl, an chéad ionsaí buama ar shibhialtaigh neamhchiontacha le linn na dTrioblóidí.
Pléasc.
Phléasc buama geilignít (2.3kg) i mbialann Abercorn i mBéal Feirste, ar an 4 Márta 1972. Bhí an buama i mála a d’fhág beirt bhan óg nár ordaigh aon rud. 
Maraíodh beirt bhan eile, Anne Owens (22), agus Janet Bereen (21), Caitlicigh a bhí amach ag siopadóireacht an lá sin, nuair a stop siad le sos a ghlacadh. Gortaíodh 130 eile. Bíonn caint i mBéal Feirste go dtí an lá inniu faoin slad a rinneadh agus na huafáis a chonaic lucht tarrthála sa smionagar.
Chuir an t-ospidéal Royal Victoria a phlean éigeandála i ngníomh don chéad uair le linn na dTrioblóidí. 
Cháin an pobal an t-ionsaí d'aon ghuth. Níor cúisíodh riamh na daoine a raibh baint acu leis an sléacht. Níor ghlac aon duine an fhreagracht. Shéan an t-IRA Oifigiúil agus na Sealadaigh ag an am gurbh iad ba chiontaí leis an ionsaí.
Níos déanaí.
Leagadh an foirgneamh sa bhliain 2007.
Bhí daoine ann ag fanacht beagnach 50 bliain ar thacaíocht airgid.
Buamáil Shráid Dhún na nGall (1972). Ionsaí sceimhlitheoireachta i dTuaisceart Éireann ab ea Buamáil Shráid Dhún na nGall (Donegall Street) ar 20 Márta 1972, an chéad ionsaí carrbhuama le linn na dTrioblóidí.
Pléascadh.
Phléasc buama geilignít ollmhór (45kg) i gcarr i mBéal Feirste, ar an 20 Márta 1972, ag 11ː58 a.m. Dúnmharaíodh seachtar agus gortaíodh 148.
Phléasc an buama lasmuigh d'oifig an "Belfast Telegraph", nuachtán aontachtach. B'fhéidir mar sin go raibh fuath seicteach taobh thiar den ionsaí.
Ghlac na Sealadaigh leis an bhfreagracht, ach trí lá níos déanaí.
Sergei Skripal. Spiare, nó gníomhaire an dá thaobh, An Rúis agus an Ríocht-Aontaithe, ab ea Sergei Skripal, a rugadh ar 23 Meitheamh 1951.
Gabhadh i Krylatskoye, Moscó é i Nollaig 2004. Cuireadh ar triail ansin é. I Lúnasa 2006, ciontaíodh é agus daoradh é. Chuir siad téarma príosúin trí bliana déag air. "Dá mbeadh fonn orthu é a mharú d’fhéadfaidís é a dhaoradh chun báis an uair sin."
Thug na Rúisigh pardún ansin do Skripal agus lig siad amach as an tír é mar mhargadh faoinar scaoileadh abhaile chun na Rúise spiairí a bhí faoi choinneáil san Iarthar.
Tairgeadh tearmann dó i Sasana sa bhliain 2010, áit a bhful sé fós ina chónaí i láthair na huaire.
Ar 4 Márta 2018 rinneadh iarracht Skripal agus a iníon Yulia a nimhiú leis an oibreán néaróige Novichok.
Yuval Noah Harari. Staraí Iosraelach agus ollamh in Ollscoil Eabhrach Iarúsailéim is ea Yuval Noah Hariri (Eabhrais: יובל נח הררי, foghraíocht AIF: |juˈval ˈnoaχ (h)aˈʁaʁi|) a rugadh ar 24 Feabhra 1976 in Kiryat Atta. Scríobh sé trí leabhar neamhfhicsin sárdhíola, mar atá ' (2014), ' (2016), agus "21 Lessons for the 21st Century" (2018). Iniúchann sé a leithéid téamaí mar an tsaorthoil, an comhfhios, an intleacht agus an sonas.
Beathaisnéis.
Rugadh Yuval Noah Harari in Kiryat Atta, Iosrael, baile beag tionsclaíoch gar do Haifa sa bhliain 1976. D'fhás sé aníos i dteaghlach Giúdach saolach a raibh fréamhacha Liobánacha agus Eorpacha Thoir acu. Chuir sé aithne ar Itzik Yahav sa bhliain 2002. Is é Yahav a bhainisteoir pearsanta. Phós siad in Toronto, i gCeanada. 
Sa bhliain 2000 agus é in Oxford go fóill, chuaigh Harari leis an machnamh Vipassana, "rud a d'athraigh mo shaol". Cleachtann sé an machnamh go laethúil), agus téann sé ar chúrsa mhachnaimh gach bliain ar feadh 30 lá, gan chead labhartha, gan leabhair ná teacht ar na meáin shóisialta
Rinne Harari staidéar ar stair na meánaoise agus an stair mhíleata nuair a bhí sé ina mhac léinn in Ollscoil Eabhrach Iarúsailéim ó 1993 go 1998. Bhain sé céim dochtúireachta amach in Jesus College, Ollscoil Oxford, sa bhliain 2002, faoi stiúradh Steven J. Gunn. Ó 2003 go 2005 rinne sé staidéir iar-dhochtúireachta sa stair mar scoláire Yad Hanadiv Fellow.
Is veigeán é Harari, toradh a deir sé ar a chuid taighde faoi réabhlóid na curadóireachta.
Luíochán Chill Mhichíl. Ba é Luíochán Chill Mhichíl ar 28 Samhain 1920 i gContae Corcaigh an luíochán ba mhó le linn Chogadh na Saoirse. Maraíodh seisear ball déag de Rannán Póilíní Cúnta (an RIC, Auxiliaries nó Dúchrónaigh) gar do Chill Mhichíl, idir Dún Mánmhaí agus Maigh Chromtha.
Cúlra.
Ar an 21 Samhain tharla sléacht Dhomhnach na Fola i mBaile Átha Cliath (21 Samhain), agus seachtain ina dhiaidh sin, luíochán Chill Mhichíl. 
An luíochán.
Óglaigh de chuid Airm Phoblacht na hÉireann, faoi stiúir Tom Barry, a bhí freagach as. Rinne an colún reatha de Bhriogáid Chorcaí Thiar luíochán agus mharaigh siad seachtar Póilíní Cúnta déag den ochtar déag, a bhí faoi cheannas Chigire Ceantair an RIC Francis Crake.
D’áitigh Tom Barry go diongbháilte gur lig na Póilíní Cúnta orthu go raibh siad ag géilleadh ag pointe amháin sa chomhrac, sular thosaigh siad ag troid arís. De thoradh na calaoise sin, d’áitigh Barry, maraíodh beirt dá fhir a tháinig amach as an áit ina raibh siad i bhfolach.
Mar gheall ar an bhfeillbheart sin, shocraigh sé gan príosúnaigh ar bith a ghlacadh. Mhaígh lucht cáinte Barry gur chum sé an scéal faoin ngéilleadh bréagach chun bonn cirt a thabhairt le sléacht réamhbheartaithe. 
Cibé rud a tharla sa cheo cogaidh, rinneadh bearta díoltais go luath ina dhiaidh sin.
Iarmhairt.
Ba léir go raibh feachtas míleata na Óglach chun dul i dtreise. Thit buille an díoltais gan mhoill: cuireadh contaetha Chorcaí, Thiobraid Árann, Chiarraí agus Luimnigh faoi dhlí míleata. Ar an 11/12 Nollaig, creachadh agus loscadh lár chathair Chorcaí. Níor léir fonn ar bith a bheith ar cheachtar den dá thaobh céim ar gcúl a thabhairt.
Tar éis na n-eachtraí seo, níorbh fhéidir an chogaíocht a shainmhíniú níos mó go simplí mar bheart de chuid na bpóilíní. Coinbhleacht mhíleata a bhí inti.
Luíochán rínníne.  &lt;ns&gt;0&lt;/ns&gt;
 &lt;revision&gt;
 &lt;timestamp&gt;2020-03-05T20:24:11Z&lt;/timestamp&gt;
 &lt;contributor&gt;
 &lt;username&gt;Antóin II&lt;/username&gt;
 &lt;/contributor&gt;
 &lt;comment&gt;Bhog Antóin II an leathanach Luíochán rínníne go Luíochán Rínníne: ceart.&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Luíochán Shulchóid Bheag. Tugtar Luíochán Shulchóid Bheag ar ionsaí a rinne baill d'Arm Phoblacht na hÉireann i ngar do Shulchóid Bheag, Contae Thiobraid Árann ar an 21 Eanáir 1919. Maraíodh beirt shaighdiúir de chuid Chonstáblacht Ríoga na hÉireann agus lasta tréanphléascán (geilignít) á chosaint acu. 
Ní raibh cead ná údarás faighte roimh ré ag comhaltaí an IRA a d’ionsaigh na póilíní. Ach b’éigean aghaidh a thabhairt ar an gceist a dhúisigh an t-ionsaí a luaithe is a d’fhág fórsaí na Breataine an chuid is mó den tír i 1922.
Ós rud é gur tharla sé ar an lá ar bhunú na Chéad Dála, is minic a fheictear air mar chéad bheart Chogadh na Saoirse.
Naomh Nioclás.  &lt;ns&gt;0&lt;/ns&gt;
 &lt;revision&gt;
 &lt;timestamp&gt;2020-03-05T21:10:56Z&lt;/timestamp&gt;
 &lt;contributor&gt;
 &lt;username&gt;Antóin II&lt;/username&gt;
 &lt;/contributor&gt;
 &lt;comment&gt;Bhog Antóin II an leathanach Naomh Nioclás go San Nioclás: Ní de bhunadh Éireannach é&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Sféardhomhan. Chum Henri Poincaré sféardhomhan mar áit theoiriciúil le hairíonna aisteacha agus é áitiú ar son an choinvinseanachais.
Samhlaíonn Poincaré sféar a bhfuil ga "R" aige. Laghdaíonn teocht an sféir ó uasphointe sa lár go dtí íosphointe ar an gciumhais, i dtreo, má tá achar "r" idir teocht réada agus an lár, go bhfuil sé i gcomhréir le formula_1. 
Chomh maith leis sin, tá an chomhéifeacht forbartha teirmí chéanna ag gach réad, i dtreo go ndéanann na réada go léir méadú agus crapadh i gcoibhneas le chéile agus iad ag gluaiseacht ar fud an sféir. Athraíonn an t-innéacs athraonta de réir an achair "r", i gcomhréir inbhéartaithe le formula_1.
Fanann réada slán agus iad ag aistriú ó áit go háit, agus feictear do na “Sféaraigh” go bhfuil an mhéid chéanna iontu féin i gcónaí. Abair go bhfuil na Sféaraigh ag féachaint ar shlata atá righin, dar leo, nó ag tomhas achair le gathanna solais: gheobhaidís amach nach líne dhíreach atá i ngeodasach, agus gur mó an cóimheas atá ag imlíne ciorcail lena gha ná formula_3. 
Déanfaidh na Sfáraigh amach nach de réir geoiméadracht Eoiclídeach atá a gcruinne leagtha amach ach de réir geoiméadracht hipearbóileach.
Nancy. Cathair in oirthuaisceart na Fraince is ea Nancy. Is é Nancy príomhchathair riaracháin an "départment" Meurthe-et-Moselle in Grand Est. Sa bhliain 2017 bhí 104,286 duine ina gcónaí ann. Ón mbliain 1983 i leith tá Place Stanislas, Place de la Carrière agus Place d'Alliance ar liosta Suíomhanna Oidhreachta Domhanda UNESCO.
Yvonne Farrell.  
Ailtire agus acadóir Éireannach is ea Yvonne Farrell a rugadh sa bhliain 1951. Chomhbhunaigh sí Grafton Architects, comhlacht ar bhronnadh an gradam World Building of the Year air sa bhliain 2008 as an bhfoirgneamh a dhear siad d'Ollscoil Bocconi in Milano na hIodáile. Bhuaigh a comhlacht freisin an chéad RIBA International Prize sa bhliain 2016 as a bhfoirgneamh ar son Universidad de Ingeniería y Tecnología in Líoma, Peiriú, chomh maith leis an Royal Gold Medal sa bhliain 2020. Sa bhliain 2017 ceapadh ise agus Shelley McNamara ina léiritheoirí don 16ú Venice Biennale della Architectura i 2018. Bronnadh an Pritzker Architecture Prize uirthise agus ar McNamara sa bhliain 2020.
A saol agus gairmré.
Rugadh Farrell sa bhliain 1951 ar an Tulach Mhór i gContae Uíbh Fhailí. Rinne sí staidéar sa Choláiste Ollscoile, Baile Átha Cliath, ag baint céim amach sa bhliain 1974. Bhunaigh sí Grafton Architects i mBaile Átha Cliath sa bhliain 1978 in éineacht le Shelley McNamara. Chomhbhunaigh sí Group 91, a bhí taobh thiar d'athbheochan Bharra an Teampaill i mBaile Átha Cliath sna 1990idí.
Shelley McNamara.  
Ailtire agus acadóir Éireannach is ea Shelley McNamara, a rugadh sa bhliain 1952.
A saol agus gairmré.
Rugadh McNamara sa bhliain 1952 i Lios Dúin Bhearna i gContae an Chláir. Rinne sí staidéar sa Choláiste Ollscoile, Baile Átha Cliath, ag baint céim amach timpeall na bliana 1975. Thosaigh sí ag teagasc na hailtireachta sa scoil chéanna sa bhliain 1976. Bhunaigh sí Grafton Architects i mBaile Átha Cliath sa bhliain 1978 in éineacht le Yvonne Farrell.
Misean Alamo. "Misión" Spáinneach agus dúnfort ab ea an Misean Alamo, a tógadh sna 1700idí, agus atá suite i gcroílár San Antonio inniu.
Rinne an t-arm Meicsiceach, faoi Antonio López de Santa Anna, léigear ar an Alamo agus ar 6 Márta 1836, rinneadh slad ar na “Texians” a bhí ann, ina measc Davy Crockett. Chuir an t-ionsaí uafás ar mhuintir na háite ag an am agus d'éirigh Crockett ina laoch in intinn an phobail.
Bunaíodh "Poblacht Texas" ar an 2 Márta 1836 agus cloíodh an t-arm Meicsiceach i gCath San Jacinto ar an 21 Aibreán 1836.
Tom Barry (Óglach na hÉireann). Ceannaire míleata treallchogaíochta mór le rá ab ea Tomás "Tom" de Barra nó Thomas Barry (1 Iúil 1897 – 2 Iúil 1980). Bhí sé i gceannas ar an 3ú Colún Reatha Iarthair Chorcaí de chuid Arm Phoblacht na hÉireann le linn Chogadh na Saoirse agus ar thaobh na bhfrith-chonrathóirí sa Chogadh Cathartha níos déanaí.